alibayram/wikipedia-40-langs huggingface dataset:
Bábel-hal

A Bábel-hal (angolul Babel fish) kitalált élőlény, Douglas Adams szüleménye (lásd: Galaxis útikalauz stopposoknak).

Leírás a Galaxis útikalauzból 
„A Bábel-hal […] kicsi, sárga és piócaalkatú, s valószínűleg a legfurcsább lény a világegyetemben. Agyhullám-energián él, mégpedig nem a hordozójáén, hanem azokon, amelyek kívülről érik a hordozóját. A beérkező agyhullám-energiák összes tudat alatti mentális frekvenciáját abszorbeálja, és testébe építi. Majd exkrementumként a hordozója agyába üríti azt a telepatikus mátrixot, amely a tudatos mentális frekvenciák és a hordozó elme beszédközpontja idegi jelzéseinek kombinálásából adódik. Mindez gyakorlatilag azt jelenti, hogy aki Bábel-halat dug a fülébe, az azonnal megért bárkit bármilyen nyelven. A ténylegesen hallott beszédelemek dekódolják azt az agyhullámmátrixot, amelyet a Bábel-hal táplál a hordozója agyába.”

Jelentősége a Galaxis Útikalauz szerint 
A GALAXIS Útikalauz Stopposoknak szerint a Bábel-hal Isten nem-létezésének egyik alapvető (bár elég kétes, lásd. a fekete az fehér) bizonyítéka:

„Mármost bizarrul valószínűtlen, hogy pusztán az evolúció tiszta véletlenje eredményeképpen létrejöhet valami, ami ennyire észbontóan hasznos. Ezért néhány gondolkodó egyenesen Isten nem létezésének végső és legkézenfekvőbb bizonyítékát látja benne.

E gondolkodók nagyjából így érvelnek:

– Nem vagyok hajlandó rá – mondja az Úr –, hogy létezésemről bizonyítékot szolgáltassak. Mert a bizonyíték kizárja a hitet, s hit nélkül én semmivé válok.
– A Bábel-hal viszont – így az Ember – kész lebukás, nem? Sose fejlődött volna ki véletlenül. Tehát létezésedet bizonyítja, ez esetben pedig a saját érvelésed alapján nem létezel. Quod erat demonstrandum.
– A fenébe – mondja az Úr. – Erre nem is gondoltam – és menten felszívódik egy logikai buborékban.
– Ez könnyen ment – mondja az Ember, és gyorsan megpróbálja bebizonyítani, hogy a fekete az fehér, míg el nem gázoltatja magát a legközelebbi zebránál.”

Eredet 
A Bábel-hal név a bibliai Bábel tornyának nevéből származik, mintegy ellensúlyozza az ószövetségi történetet, melyben Isten összezavarta a toronyépítők nyelveit.

Egyéb 
A Bábel-hal több manapság létező dolgot is inspirált:
 a Yahoo! Babel Fish oldalt, a Yahoo! online fordító rendszerét
 a Babel Fish Corporation fordítócéget

Források

További információk 
 Babel Fish online

Angol irodalmi művek szereplői
Galaxis útikalauz stopposoknak

en:List of races and species in The Hitchhiker's Guide to the Galaxy#Babel fish
cs:Seznam pojmů, osob a vynálezů ze Stopařova průvodce po Galaxii#Babylónská rybka
Googol

A googol, más néven tíz szexdecilliárd, a 10100 szám neve, ami az 1-es számjegyből és az azt követő száz darab 0-ból áll. A szám a nevét 1938-ban kapta a kilencéves Milton Sirottától, aki Edward Kasner amerikai matematikus unokaöccse volt. Kasner a nevet Mathematics and the Imagination (A matematika és a képzelet) című könyvében mutatta be.

A googol „nagyjából” egyenlő 70 faktoriálisával, és a prímosztói csupán a kettő és az öt. Binárisan ábrázolva 332 biten lehetne leírni.

A matematikában a googolnak nincs különösebb jelentősége és nincs lényegesebb felhasználási módja sem. Kasner arra használta, hogy bemutassa a különbséget a végtelen és egy elképzelhetetlenül nagy szám között, és ilyen módon matematikaoktatásban használható.

A googol leírható hagyományos formában is:

1 googol = 10100 = 10 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000

A googol nagyobb, mint az ismert univerzum részecskéinek száma, ami becslések szerint 1072 és 1087 közé eshet.

Googolplex 
A googolplex Edward Kasner meghatározása: leírásakor az első egyes számot googol darab nulla követi, más formában egyenlő „tíz a googolodikonnal”: .

Mivel a googolplex szám számjegyeinek száma googol+1 darab, ezért ezt a számot az univerzumunkban lehetetlen tízes számrendszerben leírni, mivel ha az univerzumunk minden anyagát papírrá és tintává változtatnánk (vagy éppen lemezmeghajtókká vagy számítógépes memóriává), akkor sem lenne elég ahhoz, hogy leírjuk.

Google 
A Google internetes keresőrendszer neve a googol szám nem szándékosan helytelenül írt változata, mutatva ezzel a cég indíttatását a hihetetlen nagy internetes tartalom keresőmotorba foglalása iránt. Csak azután jöttek rá a tévedésre, miután bejegyezték a Google címet, illetve saját cikkükben úgy fogalmaznak, hogy a Google a googol egy gyakori írásmódja.

Jegyzetek

Irodalom 
 Kasner – Edward & Newman – James Roy: Mathematics and the Imagination (New York, NY, USA: Simon and Schuster, 1967; Dover Pubns, April 2001; London: Penguin, 1940, ).

További információ 
 Googol darab számjegy ábrázolása

Kapcsolódó szócikkek 
 A tíz hatványai
 Rövid és hosszú skála
 Googolplex

Egész számok (1001–)
100
Csettegő

A csettegő, tréfásan mezőgazdasági kabrió házilagos készítésű, jellemzően platós, teherszállításra alkalmas munkagépet, lassú járművet jelent.

Története 
A „csettegőnek” nevezett járművek az 1960-as években jelentek meg Soltvadkerten, és gyorsan népszerűek lettek, mert a szőlőművelésben jelentettek nagy segítséget. Később az ország más részein is megjelentek a házilag barkácsolt szerkezetek, csak más néven. Építésük átlagon felüli kreativitást és műszaki érzéket is feltételez. A nevét az első ilyen jellegű járművek egyhengeres dízelmotorjának hangjáról kaphatta. Az Alföld déli részén használatosak még a mai napig is, újak azonban nem nagyon készülnek. Egyrészt a csökkenő igény miatt, másrészt egyre kevesebb rendelkezik érvényes műszaki engedéllyel és sokan kockázatnak érzik a használatát a megnövekedett közúti felügyelet mellett.

A csettegőket jellemzően hozzáértő autószerelők építették „házilag”, faluhelyen használatosnak mondható a mai napig. A csettegőket jellemzően abból építik, amit éppen fel tud használni a készítője: általában kiszuperált lovaskocsik, teherautók, traktor pótkocsik, egyéb járművek alapjaira készült, további -néha bontókból vagy hulladéklerakatokból beszerzett- alkatrészek felhasználásával. Mivel nem sorozat-gyártott járművek, így egyedi gyártmányúaknak tekinthetőek, bár voltak, amiket bizonyos számban havi rendszerességgel állítottak elő helyi szerelők. Népszerűsége a nagy autógyárak konstrukcióinál, típusainál jelentősen olcsóbb bekerülési árában és üzemben tartási költségében keresendő.

A csettegők lehetnek dízel, benzin, gáz vagy hibrid meghajtásúak, attól függően, hogy milyen motort építenek bele. A későbbi verziókban az egyhengeres M.I.A. dízelmotor helyét átvette a forgalomból kivont járművekből (például Trabant, Pannónia) megmentett kétütemű motor. Addigra már ezek voltak a legolcsóbban és legkönnyebben beszerezhető erőforrások.

A csettegők megfelelő műszaki vizsga után forgalmi rendszámot is kaphattak, viszont az újabb környezetvédelmi szabályozások miatt egyre kevésbé engedélyezhetőek.

Jegyzetek

Források 
 Csettegő, avagy a magyar gazda találékonysága Híradó.hu, 2017. május 15.

További információk 
 „Ami nincs a kreszben” In: Auto-Motor, XXV. évfolyam, 1972. november 21., 24-25. o.

Közúti járművek
A Szovjetunió himnusza

A Szovjetunió Himnusza () a Szovjetunió nemzeti himnusza volt. A szövegét Szergej Mihalkov, zenéjét pedig Alekszandr Alekszandrov (1883–1946) írta. Ez a himnusz került 1944. március 15-én az Internacionálé helyére, amely előzőleg az ország nemzeti himnusza volt, abból a meggyőződésből, hogy a szovjet katonák jobban együtt tudnak érezni egy olyan hazafias dallal, amely csupán az országról szól, mint egy nemzetközi mozgalmi indulóval.

Az eredeti szövegben voltak utalások Sztálinra, ám a személyi kultusz megszűnése után ezen utalások elfogadhatatlanná váltak, ezért 1955-től 1977-ig a himnusz szövegét nem énekelték. 1977 után a szöveget módosították, és a Sztálinra való utalásokat elhagyták. A Szovjetunió 1991-es felbomlása után Oroszország új himnuszt választott. 2000-ben visszaállították a régi szovjet himnuszt, amelyhez Szergej Mihalkov új szöveget írt.

Kotta és dallam 

Szövetségbe forrt szabad köztársaságok:

Az 1977-es szöveg 

Союз нерушимый республик свободных 
Сплотила навеки Великая Русь. 
Да здравствует созданный волей народов 
Единый, могучий Советский Союз!Припев: 
Славься, Отечество наше свободное, 
Дружбы народов надёжный оплот! 
Партия Ленина – сила народная 
Нас к торжеству коммунизма ведёт!

Сквозь грозы сияло нам солнце свободы, 
И Ленин великий нам путь озарил: 
На правое дело он поднял народы, 
На труд и на подвиги нас вдохновил!

Припев.

В победе бессмертных идей коммунизма 
Мы видим грядущее нашей страны, 
И Красному знамени славной Отчизны 
Мы будем всегда беззаветно верны!

Припев.

Eredeti szöveg (1944) 
Союз нерушимый республик свободных 
Сплотила навеки Великая Русь 
Да здравствует созданный волей народов 
Единый, могучий Советский Союз!

Припев:
Славься, Отечество наше свободное,
Дружбы народов надёжный оплот! 
Знамя советское, знамя народное 
Пусть от победы, к победе ведёт!

Сквозь грозы сияло нам солнце свободы, 
И Ленин великий нам путь озарил: 
Нас вырастил Сталин – на верность народу, 
на труд и на подвиги нас вдохновил!

Припев.
Славься, Отечество наше свободное,
Счастья народов надёжный оплот! 
Знамя советское, знамя народное 
Пусть от победы, к победе ведёт!

Мы армию нашу растили в сраженьях, 
Захватчиков подлых с дороги сметём! 
Мы в битвах решаем судьбу поколений, 
Мы к славе Отчизну свою поведём!

Припев.
Славься, Отечество наше свободное,
Славы народов надёжный оплот! 
Знамя советское, знамя народное 
Пусть от победы, к победе ведёт!

Források 
 s:A Szovjetunió himnusza, Wikiforrás

Felvételek

Kapcsolódó lapok 
 Orosz himnusz

Szovjetunio
Himnusz
Mozgalmi dalok
Kottát és midifáljt tartalmazó lapok
Oroszország himnusza

Az Oroszországi Föderáció állami himnusza (Государственный гимн Российской Федерации) Oroszország nemzeti himnusza. Használatát Oroszország önálló állammá válása (1991) után 9 évvel, 2000-ben vezette be alkotmányos törvénnyel a Szövetségi Gyűlés (Parlament) Vlagyimir Putyin akkori orosz elnök javaslatára.

A himnusz dallama megegyezik az egykori szovjet himnuszéval, melynek szerzője Alekszandr Alekszandrov (1883–1946). Az új szöveget Putyin elnök felkérésére az a Szergej Mihalkov írta, aki 1944-ben Sztálin felkérésére a szovjet himnusz eredeti szövegének szerzője is volt.

A szöveg a soknemzetiségű Oroszország földrajzi nagyságát és történelmi múltját idézi, a hazafiasságot dicsőíti és optimista jövőbetekintést sugall. Természetesen teljes egészében mentes a korábbi szöveg internacionalista és kommunista ideológiai fordulataitól, viszont tartalmaz az orosz hagyományokból táplálkozó vallásos utalásokat.

A himnusz szövege

Oroszul 
<div style="padding:2em;">Гимн России
(Александр Васильевич Александров – Сергей Владимирович Михалков)

Magyar fordítás 

Oroszország himnusza

(Alekszandr Vasziljevics Alekszandrov – Szergej Vlagyimirovics Mihalkov)

Oroszország a mi szent államunk,
Oroszország a mi szeretett országunk.
Erős akarat, hatalmas dicsőség
a tiéd, örök időkre.

Refrén:
Légy dicső, szabad hazánk,
Testvéri népek hatalmas szövetsége,
Elődök adta népi bölcsesség!
Légy dicső, ország! Mi büszkék vagyunk rád!

A déli tengerektől a sarkvidékig
Terültek el erdeink és mezőink.
Egyedüli vagy a világon! Egyedül te vagy ilyen,
Isten védte szülőföld!

Refrén.

Tágas terület a vágynak és az életnek
Nyitnak nekünk az eljövendő évek.
Erőt ad nekünk a hazához való hűség,
Így volt, így van és így lesz mindig!

Refrén.

</div style="padding:2em;">

Jegyzetek

További információk 

 Az orosz himnusz hivatalos szövege az orosz állam weblapján
 Az orosz himnuszok múzeuma – Meghallgatható az eddigi összes orosz állami himnusz, a cári időktől napjainkig, több változatban

Nemzeti himnuszok
Himnusz
Budapest-Fasori Evangélikus Gimnázium

A Budapest-Fasori Evangélikus Gimnázium, közkeletű nevén Fasori Gimnázium a Magyarországi Evangélikus Egyház egyik gimnáziuma. Épülettömbjének része a fasori evangélikus templom.

Az iskola 1823-ban kezdte meg működését a Deák téren. 1864-ben a Sütő utcába költözött, majd 1904-ben került végleges helyére, a Városligeti fasorba, ahonnan mai nevét nyerte. A 20. század első felében fiúiskola működött itt (a leányiskola a mai Deák Téri Evangélikus Gimnázium épületében volt). 1952-től beszüntették működését, majd a rendszerváltás után, 1989-ben Gyapay Gábor történész szervezte újjá az intézményt. A XX. század elején a világ egyik legjobb iskolájának számított, a hírnevét megalapozó kiváló pedagógusoknak és tanítványoknak köszönhetően.

Az iskola története 
Schedius Lajos akadémikus oktatási elvei alapján, 1823-ban indult el gimnázium. Kezdetben a mai Deák téren, majd 1864-től a Sütő utcában folyt a tanítás. Később ez a hely is szűknek bizonyult. Glosius Dániel és felesége, Artner Sarolta alapítványa, valamint a magyar állam támogatása tette lehetővé, hogy a gimnázium 1904-től új, tágasabb épületben működhessen a Városligeti fasorban.

Az 1945 után hatalomra kerülő kommunista diktatúra ellehetetlenítette az egyházi iskolák életét, így 1952-től a fasori gimnáziumban megszűnt a tanítás.

1989-ben az evangélikus egyház oktatási célra visszakapta az épületet. Ebben nagy szerepük volt az öregdiákoknak, köztük a Nobel-díjas Wigner Jenőnek. 37 év után nagy lendülettel indult meg az iskola felszerelése és az oktatás dr. Gyapay Gábor volt fasori tanár igazgatásával, valamint számos egykori fasori és Deák téri tanárral.

Neves diákjai és tanárai 

A gimnázium növendéke volt többek között báró Podmaniczky Frigyes politikus, író, országgyűlési képviselő, Neumann János matematikus, Harsányi János, a közgazdasági Nobel-emlékdíj (1994) díjazottja és a Nobel-díjas (1963) Wigner Jenő fizikus. Itt folytatta középfokú tanulmányait Faludy György, Kossuth-díjas költő, műfordító, író is.

A gimnázium diákjai közül került ki számos tudós, köztük a Magyar Tudományos Akadémia több mint harminc tagja, továbbá kiváló orvosok, különböző művészeti ágak jeles képviselői és más kiemelkedő személyiségek.

Az iskola épülete 
A fasori épületegyüttes Pecz Samu tervei alapján készült.

A kapcsolódó díszes, neogótikus stílusú, kéthajós evangélikus templom nevezetessége a Benczúr Gyula által festett oltárkép, amely a napkeleti bölcsek hódolását ábrázolja a gyermek Jézus előtt. Az impozáns színes ablaküvegek – Róth Miksa alkotásai – a II. világháború alatt megrongálódtak, de a 2002-es felújítás óta ismét eredeti formájukban ékesítik a templomot.

További információk 
 Az iskola honlapja
 Frenkl Róbert: Fasori Gimnázium újraindítása História 2002/01.
 https://web.archive.org/web/20051027143621/http://mesterestanitvany.btk.ppke.hu/Tarnoki_fasorigimnazium.htm
Hálaadás és eufória a kényszerszünet után , Evangélikus.hu, 2019

Jegyzetek

 Budapest-Fasori Evangélikus Gimnázium
 A gyülekezet honlapja
 A templom története

Galéria 

Budapest középiskolái
Budapest VII. kerülete
Protestáns középiskolák Magyarországon
Francia (egyértelműsítő lap)

francia nép;
francia nyelv;
Franciaország.
Vörös fokföldirekettye

A vörös fokföldirekettye avagy  rooibos  (Aspalathus linearis) dél-afrikai cserje. Zsenge hajtásaiból készülő főzetét az ottani lakosság évszázadok óta issza kedvező élettani hatásai és finom íze miatt. Neve afrikaans nyelven „vörös bokrot” jelent.

A növény leírása 

A vörös fokföldirekettye 1-1,5 méter magas cserje, de termesztésben 50-60 centiméter nagyságúra visszavágják. Levelei, melyek szerteágazó, hosszú, hajlékony ágakon találhatóak meg, tűszerűek: hosszuk 1 cm – 5 cm között változik, 1 mm vastagok és enyhén szőrösek.

Októberben virágzik, pillangó formájú, sárga virágai rövid nyélen ülnek. A termése vastag héjú, sárgásbarna színű, kemény magva van.

A cserje meleg- és vízigényes.

Feldolgozása 

A rooibos tea alapanyagát a növényről annak 1-1,5 éves korában szedik le először. Zsenge hajtásait a nyári hónapokban szüretelik. A szüretelése, feldolgozása kézzel történik.

Afrika lakosai eredetileg is kézzel szedték le a növényi részeket, majd kőlapon összezúzták és hagyták megszáradni.

Ma is zúzzák, aprítják, halmokba rakva fermentálják. A fermentálás közben kapja meg jellegzetes vörös színét.

A teát gőzöléssel sterilizálják, megszárítják, majd átrostálják, végezetül pedig csomagolják.

A fermentálás nélkül készített zöld rooibos antioxidáns-tartalma nagyobb a vörösénél.

A levelek mellett a fás részek és a kéreg is hasznosítható.

A teája 
Az 1700-as évektől van írásos feljegyzés európai használatáról, évszázadok óta jelen van az orvoslásban is. Nyugat-Európában az 1990-es évek közepétől kezdve rohamosan terjed a fogyasztása, mert élvezeti teaként a modern életmód kitűnő kiegészítőjének bizonyult. A legnagyobb rooibos tea fogyasztók Németország, Hollandia, Japán és az USA.

Koffeinmentes, ásványi anyagokban (kalcium, mangán, fluor, cink, magnézium, réz) gazdag, cserzőanyag-tartalma alacsony, antioxidáns tulajdonságánál fogva lassítja az élettani öregedést.

Jellegzetes, frissítő (fűszeres) íze a fekete teáénál édesebb. Mélyvörös színű.

Jegyzetek

További információk 
 Jörg Zittlau: Rooibos tea. Az egészség és szépség itala. Betegségek megelőzése, gyógyítás és jó közérzet rooibos teával; ford. Hortolányi Adrienn; Conimex, Székesfehérvár, 2005 (Egészség – természetesen)

Növényfajok
Pillangósvirágúak
A Dél-afrikai Köztársaság növényvilága
Tea
Veér András

Veér András (Győr, 1939. július 23. – Budapest, 2006. január 9.), orvos, ideg- és elmegyógyász.

Szakmai pályája
1964-ben végzett a Budapesti Orvostudományi Egyetemen. Két évig katonaorvos volt, majd 1967-től a SOTE Pszichiátriai Klinika gyakornoka, tanársegédje és adjunktusa. 1981-től az Országos Ideg- és Elmegyógyászati Intézet pszichiátriai osztályvezető főorvosa, 1983-tól főigazgatóhelyettese, 1986-tól főigazgató főorvosa az Országos Pszichiátriai és Neurológiai Intézetté (OPNI) átalakult intézménynek.

A Pszichiátriai Szakmai Kollégium tagja. 1988-ban megalakított a Magyar Orvosi Kamarát, melynek 1989-től 1991-ig első elnöke volt.

1993-ban a Demokratikus Charta szóvivője. 1994-től 1998-ig a Népjóléti Minisztériumban a mentálhigiénia miniszteri biztosa, 1997–1998-ban a Kábítószerügyi Tárcaközi Bizottság elnöke, 2002-ben a miniszterelnök tanácsadója, majd miniszteri biztosként felügyelte az Országos Pszichiátriai és Neurológiai Intézetet, az Alkohológiai Intézetet és a kábítószer-problémákat. 2003 közepétől az Országos Személyügyi Kollégium vezetője.

Veér András a kotyelnyicsi elmegyógyintézetben találta meg Toma Andrást, a Szovjetunióban raboskodó utolsó magyar hadifoglyot, akit 2000. augusztus 11-én hazahozatott Magyarországra.

Politikai, közéleti szerepvállalása
1992–1996-ig a Köztársaság Párt alelnöke, ügyvezető alelnöke, 1993–95-ben a Demokratikus Charta szóvivője. 1994-ben a Köztársaság Párt, 1998-ban a Szabad Demokraták Szövetsége, 2002-ben a Magyar Szocialista Párt országgyűlési képviselőjelöltje.

1997–98-ban az Országos Gyermekvédő Liga elnöke, 2000-től a Szalmaszál a Hajléktalanokért Közhasznú alapítvány kuratóriumának elnöke volt.

Több könyvében is szót emelt a szcientológia ellen.

Emlékezete 

Halála után tiszteletére alapították meg a Veér András Alapítványt, amely a Veér András-díjat osztja ki a lelki egészség ügyéhez kiemelkedő erőfeszítésekkel hozzájáruló honfitársainknak. Az első díjazott (2006-ban) Topolánszky Ákos református lelkész volt. 2009-ben Iványi Gábor lelkész volt a díjazott. 2010-ben Muszbek Katalin, a Magyar Hospice Alapítvány igazgatója  kapta a díjat.

Művei
 A kábítószer kihívása (1992)
 Bolondok (űr)hajója – a szcientológia titkai, avagy: a Föld a Naprendszer elmegyógyintézete? (1999) 
 Magyarország a szcientológia (pók)hálójában (2000) 
 Az alkoholizmus: népbetegség (2000) 
 Alternatív drogstratégia (2000)
 A dohányzás rabságában (2000)
 Fortuna szekerén…: Szerencsejáték-kultúra a magyar társadalomban és a játékszenvedély-betegség. Animula, (2000)  
 A halál enciklopédiája (2001)
 A szcientológia mocsarában: dokumentumok és következtetések (2001)  Veér András, Erőss László.  
 A magyar beteg (2002)
 Tébolykeringő (2002)
 22 év a Lipótmezőn (2003)

Források 
Az Index.hu nekrológja
Veér András Alapítvány

Jegyzetek 

1939-ben született személyek
2006-ban elhunyt személyek
Magyar főorvosok
Köztársaság Párt-tagok
Magyar pszichiáterek
Győriek
Gyümölcstea

A gyümölcstea elnevezés nem egy adott növényre utal; ez összefogó neve azon főzeteknek, melyeket a tealevelekhez hasonlóan más növényi levelek, főként gyümölcsdarabok, néha virágszirmok forrázásával és áztatásával állítanak elő, különösen azokra használatos, melyek koffeint nem tartalmaznak. Ezeknek gyakran gyógyhatásuk is van (gyógyteák).

A gyümölcsteák valójában nem teák, mivel nem tartalmaznak tealeveleket. Egy részük többféle növény keveréke, melyek leggyakoribb alkotóelemei:

Gyakori gyümölcs- és gyógyteák 

 Vörös fokföldirekettye (rooibos)
 csipkebogyó
 málna
 hibiszkuszvirág
 alma

Kapcsolódó szócikkek 
 tea
 Gyógynövények
 Gyógyteák

Tea
A magyar nyelvből kiveszett hangok listája

Az alábbi táblázat azokat a hangokat sorolja fel, amelyek az idők során eltűntek a magyar nyelvből.

Megjegyzések
 A Ø jel jelentése: törlődött; a „kacsacsőr” (>) a hangváltozást jelöli.
 Az ősmagyar és az ómagyar korban jóval több diftongus (kettőshangzó) létezett.
 Jellegzetes mássalhangzó-kapcsolatok voltak az ősmagyar kor elején az -mp-, -nt-, -ŋk-, nyćs- is, de ezek az ómagyar korra zöngésültek, majd elvesztették nazalitásukat, és b, d, g, dźs (> gy) lett belőlük.
 Az ā (hosszan ejtett a, mint az arra szóban) mindig is csak nyelvjárásokban fordult elő.
 A veláris i és í két külön hang volt, belőlük i ill. í lett.

Kapcsolódó szócikkek 
 Fonetika
 A magyar nyelv történeti korszakai
 A magyar hangrendszer bővüléseinek listája

Jegyzetek

További információk 
 Az ómagyar hangrendszer

Kiveszetthangok
Kiveszetthangok
Archaikus magyar betűkapcsolatok listája

Sok régi magyar tulajdonnévben archaikus (régies) írásmód őrződött meg, melyek a magyar írásmód valamely korábbi állapotára utalnak.

Magánhangzók
AA, AÁ = [á] (Gaal ~ Gaál, Paál)
EÉ = [é] (Veér)
J = [i] (Bezerédj)
EO = [ö] (Georch)
EÖ = [ö] vagy [ő] (Eötvös, Weöres [vörös], Geörch, Beöthy)
EŐ = [ő] (Sebeők)
EW = [ö] vagy [ő] (Thewrewk, Dessewffy [dezsőfi])
OÓ = [ó] (Soós)
UU = [u] (Kuun)
Ú = [u] (Kún)
szó végi Y = [i] (Kölcsey, Ady, Fáy, Vay)

Mássalhangzók
CH = [cs] (Madách, Széchenyi, Damjanich, Festetich)
vagy [h] (Kulich)
CZ = [c] (Czuczor, Rácz, Czibor, Czakó)
CZ = [cs] (Czoma, Mikecz, Czombor)
FF = [f] (Pálffy, Lórántffy)
GH = [g] (Balogh, Verseghy, Végh, Ágh)
H = [Ø] (Imreh, Szuh)
LL = [l] (Széll)
PP = [p] (Papp)
S = [sz] (Esterházy)
S, SS = [zs] (Jósika, Pais, Sigray, Kolosváry)
SS = [zs] (Dessewffy [dezsőfi])
vagy [s] (Kossuth, Kiss, Wesselényi, Nádass)
TH = [t] (Csáth, Thököly, Horváth)
TI = [ci] (Szervátiusz)
TS = [cs] (Takáts, Babits, Batsányi, Tsétsi)
TTHY = [tty] (Batthyány)
TZ = [c] (Atzél, Metz, Rátz)
W = [v] (Wesselényi, Wass)
Y = [i] (Zay, Vay, Bay, Fáy)
Z = [c] (Zigány)
vagy [sz] (Cházár [császár])

Jegyzetek

Magyar helyesírási témájú listák
Magyar nyelvtörténeti témájú listák
Alapszókincs

Az alapszókincs vagy alapszókészlet egy nyelv szókincsének az a része, amely a nyelv legősibb korszakából származik (alapnyelvi eredetű szavak vagy igen régi jövevényszavak), köznapi fogalmakat fejez ki, a nyelvközösség minden tagja ismeri a jelentését, és amelyek származékaiból gyakran nagyobb szócsaládok keletkeznek. Nyelvek rokonságának vizsgálatakor a szókincsnek ezt a részét szokták elsősorban figyelembe venni.

Ezek közé tartozik az alábbiak elnevezése:
 alapvető cselekvések
 alapvető testrészek
 természeti tárgyak, jelenségek
 egyszerű számnevek
 névmások
 rokoni megnevezések
 időbeli és térbeli viszonyítószavak.

Ellentéte a peremszókincs vagy kiegészítő szókészlet.

Jegyzetek

További információk
Mi a csoda az az „alapszókincs”? (Kálmán László cikke, Nyest.hu)

Lexikológia
Történeti nyelvészet
Belgium himnusza

A La Brabançonne Belgium himnusza. A legenda szerint Jenneval, egy fiatal forradalmár írta 1830-ban és egy gyűlésen olvasta fel a L'Aigle d'Or kávéházban. Jenneval igazi neve Alexandre Dechet volt és abban a színházban volt színész, ahol a forradalom kitört, ami Belgium Hollandiától való függetlenségéhez vezetett. A függetlenségi harcok közben Jenneval elesett. A zenéjét François Van Campenhout szerezte.
Francia, német és holland változatban létezik:

Francia változat 

Ô Belgique, ô mère chérie,
À toi nos cœurs, à toi nos bras,
À toi notre sang, ô Patrie !
Nous le jurons tous, tu vivras !

Tu vivras toujours grande et belle
Et ton invincible unité
Aura pour devise immortelle :
Le Roi, la Loi, la Liberté ! (ter)

Német változat 
O liebes Land, o Belgiens Erde,
Dir unser Herz, Dir unsere Hand,
Dir unser Blut, o Heimaterde,
wir schwören's Dir, o Vaterland!
So blühe froh in voller Schöne,
zu der die Freiheit Dich erzog,
und fortan singen Deine Söhne:
Gesetz und König und die Freiheit hoch!
und fortan singen Deine Söhne:
Gesetz und König und die Freiheit hoch! (x3)

Holland változat 

O dierbaar België, O heilig land der vaad'ren
Onze ziel en ons hart zijn u gewijd.
Aanvaard ons kracht en het bloed van onze adren,
Wees ons doel in arbeid en in strijd.

Bloei, o land, in eendracht niet te breken;
Wees immer u zelf en ongeknecht,
Het woord getrouw, dat g' onbevreesd moogt spreken:
Voor Vorst, voor Vrijheid en voor Recht. (x3)

Források

További információk

Kapcsolódó szócikkek 
Belgium zászlaja
Belgium címere

Nemzeti himnuszok
Himnusz
Török (egyértelműsítő lap)

Török etnikum vagy ahhoz tartozó személy:
 a török népek közé tartozó, türk személy
 a török néphez tartozó személy
 az egykori Oszmán Birodalom lakója
 a mai Törökország lakója
 Török nyelv:
 török nyelvekhez tartozó nyelv
 török nyelv
 oszmán-török nyelv
 Török, falu Szlovákiában
 Török, régi magyar családnév
Lásd még
 Türk (egyértelműsítő lap)
Gírosz

A gírosz függőleges, forgó nyárson sütött görög húsétel, amely az Oszmán Birodalomból ered. Az elnevezés jövevényszó, a görög γύρος, gírosz szóból származik, amely gyakran angolos átírás szerint gyros alakban is látható. A görög elnevezés eredeti verziója, a ντονέρ a török döner („forgó”) szóra vezethető vissza; a γύρος ennek a tükörfordítása. Az ételt gyakran pitában tálalják szendvicsként, ilyenkor különböző zöldségekkel és öntetekkel ízesítik a húst.

Hasonló ételek 
 Szuvláki (görög)
 Döner kebab (török)
 Shawarma (vagy shwarma) (Közel-Kelet)
 Burrito (Mexikó)
 Sszam (Korea)

Regionális eltérések 
A görögöknél többnyire bárány-, marha-, disznó- vagy csirkehúst használnak az elkészítéshez. Egy forgó berendezésre helyezik a húscsíkokat, és az átsült részeket levágják. Népszerű feltét a vöröshagyma, paradicsom, kígyóuborka, paprika, sült burgonya, többféle szósz és öntet, mint például a dzadzíki.

Magyarországon a görög ízesítéshez hasonlóan szolgálják fel az ételt, amely kiegészülhet különböző savanyúságokkal és öntetekkel, a sült burgonya Athénban és környékén is jellemző.

Források 
 A gyros eredete, sarti-info.hu 
 Gyro Sandwich History, whatscookingamerica.net
 A Brief History of the Gyro, greekonwheels.ca

Húsok
Görög konyhaművészet
Street food
Antiepileptikumok

Az antiepileptikumok az epilepszia gyógyszerei (ATC kód: N03).

karbamazepin
klobazám
klometiazol
klonazepám
diazepám
etoszuximid
lamotrigin
levetiracetám
oxkarbazepin
fenobarbitál
fenitoin
primidon
szultiám
nátrium-valproát
vigabatrin

Centrálisan ható izomrelaxánsok 
baclofen
carisoprodol
chlorzoxazon
guaifenesin
tizanidin
tolperizon

Gyógyszercsoportok
Antiepileptikumok
Szívritmuszavar elleni gyógyszerek

Az antiaritmiás szerek a szívritmuszavar gyógyszerei.

I. csoport: Nátriumcsatorna-gátlók

I.a. Az akciós potenciál depolarizációs fázisának közepes gátlása, a repolarizáció elnyújtása 
kinidin
procainamid
disopyramid
prajmalin
ajmalin
cibezolin

I.b. Az akciós potenciál depolarizációs fázisának enyhe csökkentése 
lidokain
mexiletin
tokainid
fenitoin

I.c. Az akciós potenciál depolarizációs fázisának erős gátlása a repolarizációra való hatás nélkül 

flecainid
propafenon

II. csoport: Szimpatikus tónust befolyásoló vegyületek 
Adrenerg bétablokkolók:
metoprolol
atenolol
ezmolol
propranolol
Bretylium

III. csoport: Repolarizációgátlók 
amiodaron
szotalol
bretylium
dofetilid
ibutilid

IV. csoport: Kalciumbeáramlás-gátlók 
verapamil
diltiazem
gallopamil

Egyéb antiaritmiás szerek 
adenozin
digoxin
magnézium-szulfát

Források 
 Bán Erika-Gyöngyi és Dóczi K. Zoltán: Orvosi gyógyszertan
Koleszterinszint-csökkentő gyógyszerek

Az antihiperlipidémiás szerek azok a gyógyszerek, amelyeket a magas LDL-koleszterin szinttel járó betegségek (például arterioszklerózis) kezelésére alkalmaznak.

A vérplazma lipidszintjét csökkentő gyógyszerek

Epesavkötő gyanták 
 kolesztiramin
 kolesztipol

HMG CoA-reduktáz gátlók (sztatinok) 
 kompaktin
 lovasztatin
 szimvasztatin
 pravasztatin
 fluvasztatin

A plazma lipoprotein-lipáz serkentői 
 niacin
 acipimox

Fibrátok 
 bezafibrát
 fenofibrát
 gemfibrozil
 ciprofibrát

Más mechanizmussal ható szerek 
 probukol
 Eszterin koleszterin-szint csökkentő tabletta

Természetes antiarterioszklerotikus anyagok 
 ösztrogének
 diétás antioxidánsok

Kapcsolódó szócikkek 
 ATC C10 – A szérum-lipidszintet csökkentő szerek

Gyógyszercsoportok
Koleszterinszint-csökkentő gyógyszerek
Szívelégtelenség kezelésére használt gyógyszerek

A kardiotónikumok a szívelégtelenség kezelésére használt gyógyszerek. Pozitív inotróp hatásúak, azaz a szívösszehúzódás erejét fokozzák.

Szívglikozidok 

digitoxin
digoxin
deslanosid

cAMP szint növelő szerek 
béta1 receptor izgatók
dobutamin
dopamin
ibopamin
dopexamin

foszfodiészteráz enzim gátlók 
metilxantinok
Teofillin
amonofillin
bipiridinek
amrinon
milrinon
imidazolinok
enoximon
piroximon

kalciumérzékenyítők 

pimobendan
levoszimendán

több támadáspontú inotróp hatás 
vesnarinon

Források 
 Takácsné dr. Novák Krisztina, dr. Szász György: A kardiotonikumok gyógyszerészi kémiája (Gyógyszerészet 46. 731–742. 2002.)

Gyógyszercsoportok
A tíz hatványai

Ez a szócikk a tíz fontosabb hatványait tárgyalja.

Használatuk 

A gyakorlatban a billiárdnál (1015) nagyobb értékeket ritkán használják: a hétköznapi életben ritkán fordulnak elő ekkora számok, a tudományos életben pedig közvetlenül 10-hatványokat alkalmaznak (pl.: a kvadrillió helyett „tíz a huszonnegyediken”-t mondanak, vagy rövidebben: „tíz ad huszonnégy”), illetve mértékegységek esetén az SI-prefixumokat (pl.: kvadrillió gramm helyett „egy yottagramm”-ot), vagy az adott terület speciális mértékegységeit (például a csillagászatban a parszeket vagy a fényévet, a kilométer helyett). A hiperinfláció egyike volt annak a kevés esetnek, amikor a hétköznapi életnek részét képezték kiemelkedően magas tízhatványok. Bár nyomtattak ezertrillió (egytrilliárd, 1021) pengőst, ezt egymilliárd  nevezték, a köznyelvben pedig egyszerűen a bankjegy színével (egymilliárd : zöld) azonosították a címleteket.

A nagy tíz-hatványok használatát tovább nehezíti, hogy a modern angolban más a jelentése az elnevezéseknek, mint a hagyományos angolban, illetve más európai nyelvekben. Európa nagy részén, így Magyarországon is, a szó tövét képző latin szám hatszorosa adja meg a nullások számát (a szám tízes alapú logaritmusát), illetve az -ard/-árd végződés további három 0-t jelent. Ezzel szemben a modern angolban (de 1961 előtt a franciában is, lásd pl. Jules Verne: Hector Servadac) a latin szám háromszorosa plusz három adja meg a nullák számát, az -ard/-árd végződés pedig nem is használatos. Az előbbi szóhasználatot angolul néha long scale-nek (hosszú skála), az utóbbit short scale-nek (rövid skála) nevezik (lásd a Rövid és hosszú skála szócikket). Így például a magyar „billió” jelentése 1012, a modern angolban viszont a „billion” a 109 számot jelöli. A magyar „trillió” egyenlő 1018-nal, a modern angolban viszont a „trillion” a 1012 számot jelenti. Nyelvészeti szempontból ez a jelenség úgy értelmezhető, hogy a „billió” és „billion”, illetve a „trillió” és „trillion” szavak hamis barátok.

A millió (= ezer × ezer) elnevezés a latin mille (ezer) számnévből származik, ennek mintájára a billió, trillió stb. elnevezéseket Nicolas Chuquet francia matematikus alkotta meg 1484 körül, bár az ezt tartalmazó könyvét csak posztumusz publikálták, és néhány hasonló elnevezést (bymillion = 1012) már az ő működése előtt is használhattak.

Kapcsolódó szócikkek 
 SI-prefixum
 Nagyságrend
 Rövid és hosszú skála

Jegyzetek

Források 
 Nagy számok neve
 A Pallas nagy lexikona

 
Matematikai listák
Nevezetes számsorozatok
Quod erat demonstrandum

A quod erat demonstrandum kifejezés (rövidítve Q. E. D.) a latin nyelvből származik, jelentése: „ezt kellett bizonyítani” (szó szerint: „ami bizonyítandó volt”). A Q. E. D.-t matematikai levezetések végére szokták odaírni, jelezve, hogy a bizonyítás teljessé tételéhez szükséges eredményt elérték. Most már ritkábban használják, mint az elmúlt századokban.

A bizonyítás végét ma gyakran a ■ jellel (teli fekete négyzet) jelölik, melyet (angol nyelvterületen) sírkőnek (tombstone), illetve halmosnak is neveznek (Halmos Pál után, aki az 1950-es években bevezette a használatát az iff-fel, magyarul csakkor, azaz akkor és csak akkor-ral együtt). A sírkő sokszor nyitva van: □ (üres fekete négyzet). Újabb tankönyvek, jegyzetek azonban egészen különféle szimbólumokat használhatnak a helyettesítésére.

A rövidítést angol nyelvterületen és Hongkongban tréfásan a Quite Easily Done („egész könnyen megcsinálva”) vagy a hibás angolságú Question Easy Done („a kérdés könnyen megoldva”) értelemben is használják.

A bizonyítás ilyen lezárása Euklidészig nyúlik vissza, aki minden levezetés végére odaírta: „Éppen ezt kellett megmutatni” illetve ὅπερ ἔδει δεῖξαι (hóper édei deîxai). Ennek latin fordítása a quod erat demonstrandum, azaz Q. E. D.

Források 
 mathworld.com
 A Pallas Nagy Lexikona

Matematikai terminológia
Latin kifejezések
Keményítő

A keményítő növényi poliszacharid, egy szénhidrát. Kémiai képlete (C6H10O5)n, ahol n egy nagy szám. Szerkezete α-D-glükózegységekből épül fel. Spirális alakú, el nem ágazó amilózból, és elágazó láncú amilopektinből áll.

Tulajdonságai 
A keményítő a növények raktározott tápanyaga. Főként magokban, gumókban, hüvelyesekben található. Gazdag keményítőtartalmú növények például a gabonafélék: búza, rozs, zab, a burgonya, a kukorica és a rizs. 

A keményítő fehér színű, íztelen és szagtalan szilárd anyag; olajos tapintású por, vagy szemcsés anyag, ami ujjak között dörzsölve jellegzetesen recsegő hangot hallat. Hideg vízben és alkoholban nem oldódik, forró vízben kolloid rendszert képez. Nem redukáló.

Jelenlétét jódoldattal lehet kimutatni. Keményítőtartalmú anyagra jódoldatot csepegtetve liláskék szín jelenik meg. Melegítés hatására az oldat színe eltűnik, de lehűlés hatására újra megjelenik. Ennek magyarázata az, hogy a jódmolekulák beépülnek a keményítő spiráljába; hő hatása esetén a jódmolekulák kijönnek a spirálból, de lehűlés hatására visszatérnek. Fordítva is igaz: jód kimutatására keményítő tartalmú oldatot lehet használni.

Reakciói 

 Vízzel, sav jelenlétében glükózzá alakul

 Vízzel, amiláz jelenlétében szacharóz képződik

 Monoszacharidokból vízkilépéssel (kondenzációval) keletkezik

Felhasználása 

Ételek sűrítésére, tészták készítésére, ipari szőlőcukor előállításánál használják. A keményítőtartalmú anyagokból nyert szőlőcukorból alkoholt gyártanak. A meleg vízben pépessé duzzasztott keményítőszemcsékből csiriz készül, melyet ragasztásra, szövetek keményítésére, appretálására használnak. A sütőporban vízmegkötő tulajdonsága miatt fontos adalékanyag.

Jegyzetek

Források 
 A keményítő
 A keményítő

 

Poliszacharidok
Növényi biokémia

da:Kulhydrat#Stivelse
Latin (egyértelműsítő lap)

A latin szó utalhat:
 a latin nyelvre és leánynyelveire, a latin nyelvekre; 
 a latin ábécére;
 a latin irodalomra;
 a latinokra (az ókori Latium lakossága);
 Latin-Amerikára és népeire;
 a latin pop műfajára;
 a latin zenére.
Gombaellenes gyógyszerek

A lokális vagy szisztémás gombás fertőzések (mycosisok) kezelésében használt gyógyszerek.

Lokális

Antiszeptikumok
chlorphenesin
hexaklorofén
klórhexidin
chlorchinaldol
karbol-fukszin
invert szappanok

specifikus szerek
makrolidok:
nisztatin
natamicin
candicidin

imidazolok:
klotrimazol
mikonazol
ekonazol
bifonazol

egyéb:
tolnaftát
ciclopirox olamin
amorolfin
undecilénsav
haloprogin

Szisztémás 
makrolidok:
amfotericin B

egyéb:
fluorcytozin
grizeofulvin
terbinafin
hydroxystilbamidin isothianat

azolok
imidazolok:
ketokonazol
triazolok:
flukonazol
itrakonazol
vorikonazol

 

ru:Микоз
Szám

A szám matematikai fogalom, mennyiségek leírására használatos. Ha mást nem mondunk, számon általában valós, esetleg komplex számokat értünk.

Szemléletes számfogalom 

A legközismertebb számok a pozitív egészek {1; 2; 3; 4; 5; 6; 7; 8; …}, ezek alakultak ki legkorábban, amikor az ember elkezdte a dolgokat megszámolni. Az indiaiak nagy találmánya volt a 0, mely a semennyit jelöli. A helyiértékes számírás lehetetlen nélküle. Ezek együtt alkotják a természetes számok halmazát {0; 1; 2; 3; …}. Jele   (esetleg N). (Vannak matematikusok, akik a nullát nem sorolják a természetes számok közé.) A vagyon és adósság, illetve a bevétel és kiadás analógiájára megalkothatóak a negatív és pozitív számok. Ezek a nullával együtt alkotják az egész számok halmazát. Jele    (esetleg Z). 

A méréssel alakult ki a racionális számok és irracionális számok fogalma.
Az előbbi az egész számok hányadosaként felírható számokat jelenti. Jele    (esetleg Q). A racionális számok felírhatóak egész számként, véges vagy szakaszos végtelen tizedestörtként.

Püthagorasz iskolájának nagy kudarca volt, hogy a négyzet átlóját nem tudták kifejezni az oldalhossz racionális számszorosaként. Ez pontosan az oldalhossz gyök kettőszöröse, amelyről belátható, hogy nem racionális szám. Ezek az irracionális számok. Jelük . Az irracionális számok nem szakaszos végtelen tizedestört alakban írhatóak fel. A racionális és irracionális számokat együtt valós számoknak nevezzük. Jele   (esetleg R).

A komplex számokat a valós számok további bővítésével kapjuk. Ebben a számhalmazban már minden szám (négyzet)gyöke értelmezhető. A komplex számok a harmadfokú egyenlet megoldásakor jutottak először szerephez, mivel képlet készíthető a megoldásukhoz, de komplex számok nélkül nem számolható ki az eredmény valós gyökök esetén sem. A komplex számoknak a tudomány számos területén komoly szerep jut. Jelük   (esetleg C).

Számhalmazok 

Bár a számhalmazok tetszőleges mértékig bővíthetők az alkalmazott módszerrel, a kvaternióknál bővebb számhalmazokat ritkán alkalmazzuk. A számhalmazok egyre bővülő sorrendben szabályos jelöléssel:
   

természetes számok; egész számok; racionális számok; valós számok; komplex számok; kvaterniók

Ezek a jelölések a következő szavakból jönnek:

természetes (naturales), egész(Zahlen), racionális (quotientis = hányadosok), valós (real, Reelen), komplex (complex), kvaternió (Hamilton, a felfedezőjük)

Szokásos még ezek nullánál nagyobb vagy kisebb számokat tartalmazó részhalmazainak jelölésére indexes jelöléseket alkalmazni: 

 ℕ+, ℤ+, ℚ+, ℝ+
 ℕ-, ℤ-, ℚ-, ℝ-
 ℕ0+, ℤ0+, ℚ0+, ℝ0+
 
A komplex számokon belül nem lehet negatív, illetve pozitív számokat értelmezni, ezért ezeket a jelöléseket eme halmazra nem alkalmazzuk.

A prímszámok halmazának jelölésére szokásos még: ℙ.

További információk 

 Számok különböző nyelveken
 What's special about this number? 
 A szám fogalma (angol)
 Mezopotámiai és német számok
MiniLinux

A MiniLinux, vagy más néven Pehelysúlyú Linux olyan Linux-disztribúció, amelynek nagyon kis erőforrás igénye van. Általában kis erőforrású számítógépekre, vagy speciális feladatokra (bootolásra, tűzfalként), esetleg hibajavításra használható. Rendszerint kis méretű (akár 1 floppy is lehet) és abszolút a feladatra optimalizált. Általában csak azok a parancsok érhetőek el benne, amelyek feltétlenül kellenek, például egy tűzfal beállításához, vagy hiba javításához. Ilyen például az Ubuntu egyik MiniLinux változata a Lubuntu, amelynek futtatásához elegendő 128 MB RAM és Pentium II processzor, míg az Ubuntu hardverigénye 1 GB RAM és 1 GHz-es processzor lenne.

Nincs általánosan elfogadott definíciója, hogy melyik disztribúció tekinthető MiniLinuxnak. Például Paul Sherman az Absolute Linux fejlesztője így fogalmazott: "A MiniLinux két dolgot jelent: a disztribúció régi hardveren is képes működni és az operációs rendszer felülete nem áll az utadba"

Néhány MiniLinux disztribúció 
Absolute Linux - Egy "egyszerű" disztribúció Slackware alapokon
BasicLinux - Egy nagyon "egyszerű" disztribúció, akár egy 3MB Rammal rendelkező Intel 386-os gépen is képes elfutni
Bodhi Linux - Egy "egyszerű" disztribúció Ubuntu LTS alapokon
Circle Mud
Coyote Linux
Damn Small Linux - "Nagyon egyszerű, elég neki egy 486DX gép 16MB Rammal"
fli4l
FloppyFW
Frazier Wall
Freesco
hal91
HVlinux
Linux Router
Lubuntu - Egy lecsupaszított Ubuntu-disztribúció, LXDE grafikus felhasználói felülettel
Mini dialup router
Norm's firewall
NucLinux
Pocket Linux
Porteus - egy 300 MB alatti méretű disztribúció
Puppy Linux - Sokkal kisebb erőforrást igényel, mint a legtöbb Linux-disztribúció
RIMiRadio
SERVOS Professional / Server Elite - 500 MBi-os disztribúció
SliTaz - 25 MB distribution
spyLinux
Stresslinux
Tiny Core Linux - 12 MB-os disztribúció
tomsrtbt
Trinux
Wolvix- Egy "egyszerű" disztribúció Slax alapokon
xPud - 64 MB-os disztribúció
Xubuntu - Egy lecsupaszított Ubuntu-disztribúció, Xfce  grafikus felhasználói felülettel

Kapcsolódó szócikkek 
Linux-disztribúciók listája
Linux-disztribúciók összehasonlítása

Külső hivatkozások 
 Nuclinux official Homepage

Jegyzetek 

Linux-disztribúciók
Free Software Foundation

A Free Software Foundation (röviden FSF, magyarul „szabad szoftver alapítvány”) egy alapítvány,  nonprofit szervezet, amelyet a szabad szoftver mozgalom, és azon belül is elsősorban a GNU projekt támogatására hozott létre Richard Stallman 1985. október 4-én.

Alapításától az 1990-es évek közepéig alapítványi vagyonát főként szabad szoftvereket készítő fejlesztők támogatására használta. Ezt követően megjelentek azon cégek és magánszemélyek, akik támogatják a szabad programok készítését, ezért ettől kezdve az FSF alkalmazottak és támogatók főként a szabad szoftverekkel kapcsolatos jogi struktúrákon és problémák megoldásán dolgoznak.

Az igazgatótanács tagjai 2004 áprilisában:
 Geoffery Knauth, vezető szoftver-mérnök, SFA, Inc.
 Lawrence Lessig, jogászprofesszor, Stanford University
 Eben Moglen, a jog és jogtörténet professzora, Columbia University
 Henri Poole, a CivicActions alapítója 
 Richard M. Stallman, az FSF és a GNU Projekt alapítója, a GNU GPL (általános nyilvános licenc) első és második verziójának készítője
 Gerald J. Sussman, a számítógép-tudomány professzora, Massachusetts Institute of Technology (MIT)

Egyéb tisztségek:
 Richard M. Stallman: elnök
 Bradley Kuhn: alelnök, ügyvezető
 Eben Moglen: általános tanácsadó
 Dan Ravicher: főtanácsadó
 Lisa "Opus" Goldstein: gazdasági vezető

Jegyzetek

További információk 
Az FSF honlapja: https://web.archive.org/web/20100115014249/http://www.fsf.org/
Az FSF (Free Software Foundation Hungary Alapítvány a Szabad Szoftverek Magyarországi Népszerűsítéséért és Honosításáért; szabad szoftverek magyarországi honosítása, oktatása és népszerűsítése) honlapja: http://www.fsf.hu/

Szabad szoftverek
Alapítványok
TCP/IP

A TCP/IP betűszó az angol Transmission Control Protocol/Internet Protocol (átviteli vezérlő protokoll/internetprotokoll) rövidítése, mely az internetet felépítő protokollstruktúrát takarja. Nevét két legfontosabb protokolljáról kapta, a TCP-ről és az IP-ről. A „TCP/IP protokoll” név tehát alapvetően hibás, közérthetőség szempontjából szerencsésebb lenne a „TCP/IP protokollstruktúra/protokollhierarchia” név, azonban az előbbi névhasználat terjedt el, mely laikusok számára zavaró lehet.

Története 
Történetének kezdete az ARPANET idejére (1969) tehető, 1974-ben Vinton G. Cerf és Robert E. Kahn dolgozta ki az ARPANET új protokollstruktúráját, mely az NCP-t (Network Control Protocol) hivatott kiváltani. Kezdeti kiforratlan verziói után 1979-ben dokumentálták a 4-es verziót, mely 1983-ra teljesen leváltotta az NCP-t. Az ARPANETből azóta kifejlődött internet azóta is ezt a protokollstruktúrát használja.

Felépítése 
A TCP/IP felépítése a rétegződési elven alapul, minden egyes réteg egy jól definiált feladatot végez el, és a rétegek egymás között szolgálatelérési pontokon keresztül kommunikálnak. Minden réteg csak a vele szomszédos réteggel képes kommunikálni, mivel ezek egymásra épülnek. Alapvetően négy réteg alkotta, melyet ötre bővítettek.

Alkalmazási réteg 
Az alkalmazási réteg a felhasználó által indított program és a szállítási réteg között teremt kapcsolatot. Ha egy program hálózaton keresztül adatot szeretne küldeni, az alkalmazási réteg továbbküldi azt a szállítási rétegnek.

Szállítási réteg 
Az alkalmazási rétegtől kapott adat elejére egy úgynevezett fejlécet (angolul: header) csatol, mely jelzi, hogy melyik szállítási rétegbeli protokollal (leggyakrabban TCP vagy UDP) küldik az adatot.

Hálózati (Internet) réteg 
A szállítási rétegtől kapott header-adat pároshoz hozzáteszi a saját fejlécét, amely arról tartalmaz információt, hogy az adatot melyik végpont kapja majd meg.

Adatkapcsolati réteg 
Az adatkapcsolati réteg szintén hozzárakja a kapott adathoz a saját fejlécét, és az adatot keretekre bontja. Ha a kapott adat túl nagy ahhoz, hogy egy keretbe kerüljön, feldarabolja és az utolsó keret végére egy úgynevezett tail-t kapcsol, hogy a fogadó oldalon vissza lehessen állítani az eredeti adatot.

Fizikai réteg 
A fizikai réteg továbbítja az adatkapcsolati rétegtől kapott kereteket a hálózaton.

A fogadó oldalon ugyanez a folyamat játszódik le visszafelé, míg az adat a fogadó gép alkalmazásához nem ér.

Eredetileg a fizikai és az adatkapcsolati réteg egy réteg volt, neve „Hoszt és hálózat közötti réteg”.

Kapcsolódó szócikkek 
 OSI modell

További információk 
 Early days of TCP/IP
 TCP/IP.pdf 

Internet
Hálózati protokollok
Többfeladatosság

A többfeladatos (angolul: multitask, multitasking) kifejezést a számítástechnikában operációs rendszerekre használják, melyek látszólag képesek egyszerre több programot (folyamatot vagy más néven processzt), programszálat futtatni. Ezek a folyamatok folyamatosan versengenek a CPU-ért, mely egy olyan erőforrás, amelyet egyszerre csak egy folyamat használhat. (Egyprocesszoros rendszer esetén természetesen.)

Az egyszerre történő végrehajtás azért csak látszólagos, mivel egy fizikai processzor (általános esetben) egy időben csak egyetlen utasítást képes végrehajtani, pontosabban egy adott időben egyetlen programfolyamat utasításait hajtja végre. Emiatt a látszólagosan egyszerre futó programok valójában felváltva, nagyon gyorsan váltakozva futnak: egy kicsit fut az egyik, majd megáll, és fut a másik, majd a harmadik, és egy idő múlva ismét az első. Ha ez a váltakozás elég gyors (akár másodpercenkénti több ezer) akkor látszólag a programok egyszerre futnak, mindegyikben „történik valami”.

A folyamatok együttműködése alapján megkülönböztetünk környezetváltásos, preemptív és kooperatív többfeladatos rendszert.

A környezetváltásos mód egy nagyon egyszerű feladatkezelés, melyben csak az előtérben lévő alkalmazás kap feldolgozási időt. Ilyenkor egy háttérben lévő feladat aktiválásához a felhasználónak előre kell hoznia a megfelelő ablakot.

Kooperatív esetben (például a Macintosh vagy a Windows 3.0 operációs rendszereknél) a több program futása úgy valósul meg, hogy minden program bizonyos időnként lemond a CPU használatáról, átengedve azt egy másiknak. Semmi sem kötelezi azonban arra, hogy ezt megtegye, tehát tetszőleges ideig lefoglalhatja az erőforrást, a többi folyamatot várakozásra kényszerítve.

A preemptív esetben az operációs rendszer magja, a kernel képes arra, hogy egy megadott idő után a CPU használati jogát elvegye az éppen futó folyamattól és egy várakozónak adja át.

Operációs rendszerek
Moving Picture Experts Group

A Moving Picture Experts Group (magyarul: mozgóképszakértők csoportja, röviden MPEG), egy elterjedt videotömörítési szabvány család. Ez a csoport dolgozta ki az MPEG-1 és MPEG-2 szabványokat is.

MPEG formátumok 
A következő formátumokat szabványosították. Minden H.26x szabvány egyben ITU szabvány is.

MPEG csak a bitfolyamot és a dekódolót szabványosítja, a kódolót nem, hogy a hatásosság növelése lehetséges maradjon. Azonban mintaimplementációkat tartalmaz, amelyek sem nem túl gyorsak, sem nem túl hatásosak, ezért a legtöbb MPEG kódolót alapból kell újra implementálni.

Jegyzetek 

Fájlformátumok
Videokodekek